Akulira oludda oluvuganya government Mathias Mpuuga Nsamba yennyamidde olwa government okusengula bannauganda abasoba mu 1000 mu district ye Kikuube, nebaggibwa ku ttaka lyabwe nekigendererwa ekyokugaziya enkambi y’abanoonyi bobubaddemu eye Kyangwaali.
Abantu bano baasengulwa mu 2017 wabula netabafunira wakulaga nebalekebwa okubundabundira munsi yabwe.
Mathias Mpuuga Nsamba asinzidde mu district ye Kikuube mu Bukama bwa Bunyoro, gyeyakubye enkambi neba minister booludda oluvuganya government okuwuliriza ensonga eziruma abantu baayo.
Abamu ku bantu abaasengulwa bagumbye ku office ya RDC wekitundu ,basula mu kyangaala tebanafunirwa wakudda.
Kigambibwa nti bano basengulwa ku biragiro bya offiisi ya ssabaminisita weggwanga, nga baava ku byalo ebisoba mu 20 okuli Bukinda ,Kavule, Bwizibwera, Nyaruhanga, Kabirizi, Nyamigisa ,Katoma n’ebirala mu gombolola ye Kyangwali.
Mu mwaka gwa 2018 president Yoweri Tibuhaburwa Museveni yalagira nti abantu bano bazzibwe ku ttaka lyabwe oba bafunirwe ettaka webaba babasengulira.
N’okutuusa kati tewali kyali kikoleddwa abantu kwekusalawo okugumba n’okukuba enkambi ku offiisi ya RDC webasula Kati ebbanga erisoba mu mwaka omulamba.
Oludda oluvuganya government luddukiridde abantu bano nebyokulya okuli akawunga nebijanjaalo nebintu ebirala ebokozesebwa mu bulamu obwabulijjo.
lug_Latn lug_Latn lug_Latn lug_Latn lug_Latn lug_Latn lug_Latn lug_Latn